Isaac Newton nascet li 4-im de januar 1643 in Colsterworth (Reyatu Unit) e morit li 31-im de mart 1727 in London esset angles filosof, matematico, fysico e astronomo. Mult homes considera le un ex li max influential homes in li homan historie. Su ovre Philosophiæ Naturalis Principia Mathematica (sovente nominat «Principia»), publicat in 1687, es considerat inter li max influential libres in li historie del scientie. It mette li fundamente por li max grand parte del classic mechanica. In su ovre Newton descrí universal gravitation e li tri leyes de motion, quo ha dominat li scientific regarda del physic universe por li secuent tre secules. Newton monstrat, que li motiones de objectes sur Terra e de celestial córpores es reyet del sam natural leyes, demonstrante li consistentie inter li leyes de Kepler de planetari motion e su theorie de gravitation, per to removente li ultim dúbitas pri heliocentrisme e promovente li scientific revolution.